钦定古今图书集成/历象汇编/庶征典/第107卷 > 《齐民要术》 > 《杂说》
## 钦定古今图书集成/历象汇编/庶征典/第107卷 > 《齐民要术》 > 《杂说》

《师旷占五谷贵贱法》：常以十月朔日占春粜贵贱：“风
从东来，春贱，逆此者贵。以四月朔占秋粜，风从南来，
西来者秋，皆贱，逆此者贵。以正月朔占夏粜，风从南
来，东来者，皆贱，逆此者贵。”

《师旷占五谷》曰：“正月甲戌日，大风东来折树者，谷熟；
甲寅日，大风西北来者贵；庚寅日，风从西来者，皆贵；
二月甲戌日，风从南来者，稻熟；乙卯日不雨，晴明，稻
上场，不熟；四月四日雨，稻熟。日月珥，天下喜；十五日、
十六日雨，晚稻善。日月蚀。”

师旷《占五谷早晚》曰：“粟米常以九月为本，若贵贱不
时，以最贱之月为本。粟以秋得本，贵在来夏；以冬得
本，贵在来秋。此收谷远近之期也。早晚以其时差之。
粟米春夏贵，去年秋冬仕，七到夏复贵，秋冬什九者，
是阳道之极也。急粜之勿留，留则大贱也。”

《物理论》曰：“正月望夜占阴阳，阳长即旱，阴长即水，立
表以测其长短，审其水旱。表长二尺，月影长二尺以
上，大旱二尺五寸至三尺，小旱三尺五寸至四尺，谓
适高下皆熟。四尺五寸至五尺，小水五尺五寸至六
尺，大水月影所极，则正面也。立表中正，乃得其定。”又
曰：“正月朔旦，四面有黄气，其岁大丰。此黄帝用事，土
气黄均，四方并熟。有青气，杂黄，有螟虫；赤气，大旱；黑
气，大水。正朔占岁星上有青气，宜桑；赤气，宜豆；黄气，
宜稻。”

《师旷占》曰：黄帝问曰：“吾欲占药善，一心可知不？”对曰：
“岁欲甘，甘草先生荠，岁欲苦，苦草先生葶苈，岁欲雨，
雨草先生藕，岁欲旱，旱草先生蒺藜，岁欲荒，荒草先
生蓬，岁欲病，病草先生艾。”